# data[].attributes.body
Visio
Luoda asiantuntijabrändi (kosmetiikan sekä) markkinoinnin tehtävien ympärille.

Tarkoitus
Toimia keulakuvana, sisällöntuottajana sekä asiantuntijana hannamaria median takana.

# data[].attributes.body
hannamaria median arvoja kuvaavat luotettavuus, avoimuus, tehokkuus sekä joustavuus.

Intohimoihini kuuluvat kosmetiikka, sisällöntuotanto visuaalisten elementtien sekä tekstintuotannon muodossa sekä draivi viedä asioita eteenpäin. Saan energiaa tuotetietämykseni kasvattamisesta, uuden testaamisesta sekä oppimisesta, onnistumisista asiakasprojektien kanssa sekä siitä, että pääsen ylittämään itseni ja testaamaan rajojani erilaisten ja monipuolisten tehtävien parissa.

Nämä kaikki voidaan yhdistää usealla eri tapaa, joista selkeimmät olisivat joko päästä töihin / työharjoitteluun kosmetiikkafirman pariin tai pidättäytyä freelancerin tehtävissä painottuen sisällöntuotantoon sekä graafiseen suunnitteluun tämän alan firmoille sekä omille kanavilleni.

Toinen ja erittäin mahdollinen tapa on päätyä harjoitteluun sekä päivätöihin eri alaa edustavaan firmaan, mutta jatkaa omaa sisällöntuotantoa kosmetiikan parista harrastuksena. Tätä olen tällä hetkellä toteuttanut kouluni sekä muiden töideni ohella.

# data[].attributes.body
Parhaiten hannamaria mediaa (eli minua) kuvaavat yrittäjähenkisyys, yhteistyökykyisyys, tehokkuus sekä joustavuus vaikeissa ja muuttuvissa tilanteissa.

# data[].attributes.body
Verkostojen mielipiteet
Esitin kysymyksen verkostolleni, jonka kanssa ensimmäisenä ammattikorkeakouluvuonna teimme lähes jokaisen kurssin projektit yhdessä. Toinen jolta kysyin asiasta oli viime syksyn sekä kevään Brändikärjen ryhmäni, joiden kanssa teimme myös paljon yhteistyötä. Molempien verkostojen mukaan olen määrätietoinen, toimeentarttuva, ahkera, visuaalisen silmän omaava ja "... on yleensä aika hyviä visioita ja tiedät stepit niihin". Erityisosaamisekseni sanottiin graafiset taitoni sekä olla todella järjestelmällinen ja organisoitu tyyppi tiimissä.

Toiselta "verkostoltani" eli sosiaalisen median sekä blogini seuraajilta kysyin samaa asiaa. He sanoivat että olen samaistuttava henkilö, jolla on omanlaisensa persoona ja tapa tehdä asioita. Blogini visuaalisuuskin sai kiitosta. Negatiivisena esiin tuotiin kuitenkin pieni "sulkeutuvuus", jossa tietyt asiat jätetään kertomatta tai tiettyihin asioihin ei oteta kantaa vaikka oletuksena olisi, että niin tehtäisiin. Erityisosaamisekseni kerrottiin mm. visuaalisuus, tuotetietouden ammattimainen jakaminen sekä inspiraation antaminen plussamuodissa.

Vertailu omiin ajatuksiin itsestä
Olen itse melko samoilla linjoilla molempien verkostojen ajatuksista. Mielestäni olen onnistunut olemaan ahkera ja aikaansaava tyyppi tiimissä, etenkin työkentällä. Tämä oli kuitenkin todella mukava vielä kuulla henkilöiltä joiden kanssa olen useasti ollut tekemisissä. Oli mukava huomata että heidän mielikuvansa erityisosaamisestani kohtasi omani kanssa.

Sosiaalisen median ja blogini verkostojen puolesta koen olevani samoilla linjoilla. En koe sitä itse kuitenkaan negatiivisena, että jätän jotkin asiat pois sosiaalisesta mediasta tai en koe tarvetta kaikkea päivittää jokaisen nähtäväksi. Mitä erityisosaamiseen tulee, oli mukava visuaalisuudesta sekä ammattimaisesta otteesta tuotteiden arvosteluun ihana kuulla! En kuitenkaan koe olevani plussamuodin suuri inspiraatio, sillä tyylini on melko pelkistetty (vaikka sitä esittelenkin Instagramissa).

Jos tämä tehtävä olisi ollu viime keväänä, olisi toivonut kuulevani eri asioita kuin nyt. Tällä hetkellä kuitenkin olen tyytyväinen siihen että minut nähdään kosmetiikan puolellakin ammattimaisempana persoonana kuin pelkkänä "kauniiden meikkikuvien inspiraationa".

# data[].attributes.body
Minulta kysytään neuvoa silloin, kun tarvitaan visuaalista silmää, sanataituruutta tai jokin pitää saada tehokkaasti aikaan. Olen ratkaisukeskeinen ihminen, josta kertoo persoonallisuustestin ISTJ-A / ISTJ-T -tulos (logistikko). Minua motivoivat tavoitteet (ja etenkin niihin pääseminen) vaikka tilanne näyttäisi heikolta.

Vastuulleni jäävät yleensä tuotannolliset tehtävät ja itse tekemistä vaativat työt. Esimerkiksi pöytäkirjojen kirjoittaminen, kampanjoiden toteuttaminen, materiaalin tuottaminen ja muut vastaavanlaiset tehtävät. Esitteleminen, kuunteleminen ja numeroiden pyörittelyt eivät niinkään ole alaani.

# data[].attributes.body
Olen valmis aloittamaan kokeneen Markkinointiassistentin roolista ja etenemään tästä ylöspäin. Haaveissani seuraavan 5-10 vuoden sisään on olla päättävässä asemassa yrityksessä markkinoinnin osalta.

Epävarmaa vielä kuitenkin on haluanko markkinointi- tai mainostoimistoon vai in-house -tyyppisesti jonkin yrityksen palvelukseen. Tällä hetkellä yritän aktiivisesti etsiä palkallista harjoittelupaikkaa niin kosmetiikan parista kuin toimistoista, jotka tekevät mm. konseptointia. Tämäntyyppiiin paikkoihin tulevaisuudessa haluan töihin.

Mahdollisia työnantajia voisivat olla mm. L'Oreal, Nordic Cosmetics, Beauty Pop Up, Bob the Robot, Dagmar, Asennemedia, Suomen Digimarkkinointi, Differo, Powermarkkinointi, Fazer, Iittala, Fiskars, Arabia ja niin edelleen.

Työntekijöissään uskoisin heidän arvostavan monialaista osaamista sillä firma usein saattaa olla keskisuuri ja omien työtehtävien lisäksi on hyvä kyetä auttamaan muita. Tehokkuus sekä järjestelmälliyys nousevat varmasti vahvana esille, vaikka jokaisella firmalla toki on tietyt toimintatavat joiden mukaan toimia. Intohimo sekä motivaatio tulee alaa sekä työtehtäviään kohtaan löytyä ja sen uskoisin olevan monelle yksi tärkeimmistä kriteereistä - työtehtävätkin voidaan opetella, mutta motivaatiota sekä intohimoa ei voi saada kirjan ohjeiden mukaan.

Kosmetiikka-alan yritykset
Kosmetiikka-alan yritykset viestivät suoraan jo mahdollisille asiakkaille, vaikuttajille sekä potentiaalisille asiakkaille niin B2B- kuin B2C -ympäristössä. Kanavina toimivat mm. uutiskirjeet, tiedotteet, sosiaalisen median vaikuttajat, PR-tapahtumat.

Päätöksentekijät sekä työntekijät kuluttavat melko varmasti osaltaan samoja sisältöjä kuin joita he tuottavat; sosiaalisen median suuria vaikuttajia (kuten mm. Henry Harjusola, @bangtsikitsiki, Miia Ezen, NUDE, Ostolakossa), mikrovaikuttajia (mm. minä itse, Eyeshadow & Flame, Meikkibeibi, Juillet, Beauty Highlights) sekä ulkomaalaisia vaikuttajia inspiraation toivossa - näitä seurataan heidän profiilistaan riippuen mm. Instagramissa, Snapchatissa, Youtubessa sekä eri blogialustoilla; kilpailijoitaan tutustuakseen heidän taktiikkaansa etenkin, mikäli se puree samaan kohdeyleisöön; Nordic Style & Beauty -kauneusryhmä (sekä muut Facebookin kosmetiikkaryhmät) todennäköisesti löytyvät lukulistalta, sillä näistä saa hyvin ajatusta siitä mitä kuluttaja haluaa; LinkedIn on varmasti kovassa käytössä oman asiantuntijaprofiilin rakentamisessa sekä kollegoiden kanssa kommunikoidessa; riippuen henkilöstä ja hänen asemastaan yrityksessä Twitter  on tai on olematta käytössä keskusteluun osallistumisen välineenä. Kosmetiikkafirmoilla harvemmin Twitter on B2C -viestinnässä osallisena, sillä sen puolen hoitaa pääasiallisesti Instagram, yrityksen sähköposti sekä Facebook. Twitter kuitenkin toimii kosmetiikka-alan työntekijöille tiedonlähteenä seuraten etenkin ulkomaisia suuria kauneusvaikuttajia, joilla Twitter on enemmän käytössä.

Markkinointi- ja mainostoimistot
Markkinointi- ja mainostoimistot itsessään viestivät potentiaalisille työntekijöille,  mahdollisille uusille asiakkuuksille sekä jo olemassaoleville asiakkuuksille. Epäsuorasti he myös viestivät kilpailijoilleen siitä, mitä he tekevät ja keiden kanssa, samoin kuin kosmetiikkafirmatkin tekevät.

Uskon mainos- ja markkinointitoimistojen väen kuluttavan kanavia ja medioita, jotka ovat heidän työtehtäväänsä lähellä. Pääasiallisesti nämä voisivat olla kuitenkin alan ryhmiä (LinkedIn etenkin tässä osallisena), lehtiä ja verkkojulkaisuja, podcasteja, twitter-keskusteluja sekä alan kirjallisuutta. Tällä alalla etenkin Twitter on suuressa suosiossa verrattun moneen muuhun ja podcastit varsinkin ovat tulleet vasta viimevuosina Suomessa ensin kuunteluun ja viimeisen vuoden-kahden jälkeen niiden tuottamiseen.

# data[].attributes.body
Alan avainsanat & fraasit
#vaikuttajamarkkinointi #sisältöstrategia #markkinointiviestintä "Keinot kuntoon - integroitu markkinointiviestintä" "Sosiaalinen media Suomessa"

Omaa osaamistani kuvaavat avainsanat & fraasit
#sisältömarkkinointi #vaikuttajamarkkinointi #graafinensuunnittelu #kosmetiikka #copywriter

# data[].attributes.body
Ihailen suuresti WTD-blogin & -median omistajaa Natalia Salmelaa (ent. Tolmatsova). Hän on kunnon bosslady teoiltaan sekä karismaltaan, jota ei voi muuta kuin ihailla.

Urapolku
Natalia opiskeli insinööriksi Tampereella, muttei koskaan valmistunut. Hän on aloittanut mm. baarimikon sekä vaatekaupan myyjän työtehtävistä, siirtyen jalkineiden maahantuontiin (ensin assistentiksi ja siitä tuotepäälliköksi) edeten vuosien saatossa mm. mediatalon sisällöntuotannon pariin, siitä PR:n pariin, josta konseptisuunnittelijan rooliin josta päätoimiseksi yrittäjäksi ja viimeisimpänä Satokausikalenterin toimitusjohtajaksi. Hänellä on oma lifestyle-bloginsa kulkenut opiskeluajoista asti mukana, mutta itse löysin hänet Indiedays -aikoina vuonna 2012.

Viestintä eri kanavissa
Blogissaan Natalia kirjoittaa laajasti eri aiheista pitäen ne pääasiallisesti ruoan, töiden, asuntoasioiden sekä lifestylen kategorioissa. Aikaisemmin hän on käsitellyt kanavissaan mm. urheilua, opiskelijaelämää sekä todella vahvasti muotia erilaisesta näkökulmasta. Kielenä jokaisessa kanavassa hänellä on suomi.

Instagramissa hänen viestintänsä on yhteneväistä. Storyt täyttyvät niin kaupallisista yhteistöistä kuin muustakin sisällöstä näiden aihepiirien ympärillä ja tyyli viestiä pysyy samana; huolettomana mutta asiallisena aimolla annoksella huumoria. Siitä onko tämä suunniteltua vai onko tämä vain Nataa itseään, on todella vaikea sanoa sillä vaikutelma ainakin on osittain sponttaani ja osittain suunnitteltu. Fiidi hänellä on visuaalisesti todella yhteneväinen, joka todennäköisesti on tulema visuaalisesta silmästä sekä tietotaidosta alalta. Yhteistyöt ja muu sisältö kulkevat jälleen käsi kädessä ja fiidiä katsoessa ei yksittäisiä kuvia erota helposti yhteistöiksi ennen niiden aukaisua.

WTD.fi -Facebooksivu on edelleen käytössä ja aktiivisessa käytössä. Tänne hän jakaa pääasiallisesti vain uusimmat blogipostauksena sekä muut tärkeät uutiset jotka koskevat jollain tapaa häntä. Henkilökohtaisesti pidän tästä tavasta, sillä olen edelleen aktiivinen FB:n käyttäjä.

Twitter on hänellä käytössä omalla nimellä perinteisen "WTD" -liitteen sijaan. Omat, osuvat twiitit sopivat hyvin retwiitattujen twiittien joukkoon ja koskevat lähes aina jotakin seuraavista aihealueista; työ, ruoka, kannanotto tai julkisuus (ja yleensä tässä järjestyksessä).

LinkedIn toimii hänelle täydellisenä työnpromoamiskanavana. Etenkin nyt kun hän on siirtynyt osaksi Satokausikalenteria, on viestintä kulkeutunut entistä asiantuntevampaan suuntaan. Hän ei kuitenkaan ole "opettavalla tavalla" asiantuntija, vaan omia kokemuksia ja keskustelua herättävällä tavalla mielenkiintoinen hahmo seurata LinkedInissä.

# data[].attributes.body
Tämä oli osio jonka jätin viimeiseksi sillä koen, että tämä on hankalin tähän mennessä kohtaamani osio. Jo seuraamieni henkilöiden sekä tutkimuskierrokseni lopputulemana olen kuitenkin huomannut, että samoista tehtävistä kilpailet osaajat ovat keskittyneet tavallaan samoihin asoihin kuin minä, mutta osaltaan kuitenkin täysin eri aihealueisiin.

Koen asiantuntijabrändilleni kilpailijoita olevan he, jotka myös jollain tavalla tuntevat intohimoa kauneutta ja kosmetiikkaa kohtaan, mutta ovat käyneet korkeakoulun ja/tai omaavat useamman vuoden kokemusta markkinoinnin parista. Heitä vasten minulla on pääasiallisesti parempi ymmärrys tekniikasta sekä parempi visuaalinen silmä, mutta kontaktini eivät ole yhtä hyvät kuin näistä samoista työpaikoista kilpailevilla. Moneen työtehtävään päätyy myös henkilö, jolla on vielä tarkempaa kokemusta juuri heidän etsimältään työkentältä (kuten tuotepäällikön työstä) sekä mahdollisuus aloittaa nopeammin kuin itselläni (työt sijaitsevat pääasiallisesti pääkaupunkiseudulla itse asuessani Jyväskylässä). Myös se, etten opintojeni ohessa pysty täysin täyttä päivää toteuttamaan on heikkous tällä hetkellä.

Toinen kilpaileva ryhmä taasen on vastavalmistuvat, joiden markkinoille itsekin päädyn noin vuoden päästä. Heihin minulla on kuitenkin etuna se, että omaan Markkinointiassistentin ammattitutkinnon ja olen tehnyt Markkinointi- ja myyntiassistentin töitä nelisen vuotta joten voin sanoa olevani kokeneempi kuin täysin harjoittelun varassa oleva vastavalmistunut. Vahvuutena on myös halu muuttaa työn perässä uudelle paikkakunnalle, kun taas kilpailijoilla kontakteja on voinut omalle kotipaikkakunnalleen syntyä jo helpommin.

Kolmas kilpaileva ryhmä on selkeästi analyyttisempi ja numeroita rakastavampi kuin minä itse, josta olen parin työpaikan mennessä ohitse saanut kuulla. He rakastavat analytiikkaa ja omaavat (todennäköisesti) sertifikaatteja Googlelta pystyen käyttämään mm. Analytics -työkalua laajemmin. Tämä kunta on myös sitä, jolla on jo useamman vuoden työkokemus joko vastaavanlaisen yrityksen toimessa tai jokin erityistaito, joka erottaa heidät kokemuksensa kera massasta. Myös hyvät suhteet ja erityisesti sosiaalisen median vahva asiantuntijapersoona saattavat auttaa asiaa entisestään, kun taas nämä kaikki minulta puuttuvat.

Blogin osalta kilpailijat ovat minulla selvillä. Heistä etenkin NUDE, Ostolakossa, Karkkipäivä, Uino, Henry Harjusola, IIDA, Liese Jokiperä sekä Sara Tarnanen pyörivät samassa kentässä itseni kanssa. Osa heistä on yrittäjiä ja toimivat vain vaikuttajan roolissa jättäen "puhtaammat" markkinoinnin toimet muille, mutta etenkin Liese Jokiperä sekä Ostolakossa -blogin Virve Fredman ovat näistä kovimmat kilpailijani. He molemmat omaavat todella hyvät suhteet kauneus- ja kosmetiikka-alaan ja molemmilta löytyy rautainen ammattitaito markkinoinnin ja brändinhallinnan parista. Valttikorttini heitä kohtaan on kuitenki erottuva ulkokuoreni sekä persoonani, samoin kuin visuaaliset taitoni. Heidän kanssaan en niinkään kilpaile samoista työtehtävistä, enemmänkin saman alan huomiosta.

# data[].attributes.body
Samannimisyys
Googlatessa nimeni "Hanna Voutilainen" eteen putkahtaa lista useammasta FB-profiilista sekä kuudesta LinkedIn -profiilista. Neljäntenä hakutuloksena on blogini hannamaria, jonka jälkeen loput hakutuloksista eivät koskekaan enää minua. Kuvatuloksissa kuvani löytyvät blogini ansiosta melko korkealta ja niitä on useampi (eri hiustenvärillä toki) ja koska jokainen on itse julkaisemani, on se sellainen jonka itse hyväksyn.

Reiluuden nimissä Googlasin myös nimeni "hannamaria", jolloin blogini sijoittui kolmanneksi - heti Porvoolaisen Hanna-Maria -ruokapaikan jälkeen. Kuvahaussa lähes jokainen relevantti tulos on Hanna-Maria Seppälästä.

Samannimisiä henkilöitä ja yrityksiä verkossa siis on muutama molemmilla nimillä. Etenkin Hanna Voutilainen -nimisiin henkilöihin minut on mahdollista sekoittaa, mutta koen "erottuvani massasta" sen verran ja olevani lähes ainoa tämänniminen alallani, että en koe asiassa ongelmaa. Lisäksi CV:ssäni on aina kuvani, joka auttaa vähintään mahdollisia työnantajia yhdistämään profiilit oikeaan henkilöön.

Historia
Googlatessa en löytänyt mitään historiaa, jota en voisi edelleenkin pitää esillä. Ei bilekuvia, möläytyksiä tai skandaaleja jotka voisivat toimia esteenä työnhaulle tai muulle tulevaisuudelle.

Löydettävyys
Blogini löytyy tarvittavilla hakusanoilla kilpailusta huolimatta (jyväskylä blogi, aihepostauksien teemat tuotteittain), mutta perus "kosmetiikka- ja kauneusblogi" -hakusanoilla blogi jää myöhemmille sivuille. Tähän haluan muutoksen.

Hanna Voutilainen taasen ei tule vastaan alaani kuvaavilla hakusanoilla. Tämä toisaalta oli odotettavissa, sillä kilpailu on todella kovaa ja asiantuntijabrändin rakentaminen ei ole aikaisemmin minulla ollut aiheena muuten kuin huolitellun LinkedIn -profiilin sekä CV:n puolesta.

# data[].attributes.body
Tavoitteet 2 vuoden päähän
- Assistentin tai koordinaattorin tasoinen työtehtävä mielenkiintoisessa yrityksessä, kuten Fazerilla tai L'Orealilla.
- HubSpotin sertifikaattien suorittaminen onnistuneesti
- Blogini muuttuminen minun mukanani entistä tuotepainoitteisemmaksi
- Blogini laajentuminen onnistuneesti Youtubeen

Tavoitteet 5 vuoden päähän
- Lisäkoulutus sinä hetkenä kiinnostavan aiheen parista (kenties YAMK -koulutus)
- Eteneminen uralla vaativimpiin työtehtäviin (kenties Markkinointipäällikön tai Project Managerin työtehtävät)
- LinkedIn -kontaktilista, josta on hyötyä niin itselle ja muille mm. keskustelun ja työmahdollisuuksien kautta